Թռուցիկներ էինք տպում, միտինգներ ու գաղտնի ժողովներ անում՝ մեծ մասամբ Հմայակ Սիմոնյանի տանը: Բացատրում էինք, որ աշխատավոր ժողովրդին ճնշումից ու շահագործումից կազատագրի միայն սովետական իշխանությունը, ստեղծում էինք մարտական ջոկատներ, ժողովրդին նախապատրաստում հեղափոխական մեծ կռվի… Բայց, նորից պատիժ, երկու անգամ աշխարհին նայեցի ճաղատ լուսամուտներից: Երևան բանտում էլ առանք Հայաստանում սովետական իշխանության հաղթանակի լուրը: Ինձ հետ ազատվեցին Աղասի Խանջյանը, Սերգո Մարտիկյանը, մայիսյան ապստամբության հերոսներ՝ Սարգիս Մուսայելյանը, Ստյոպա Ալավերդյանը, Բագրատ Ղարիբջանյանը, շատերը…